Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 29/2001. (XII. 23.) KöM—GM együttes rendelethez
Paragraph Index: 1348

11. HIDRAULIKUS NYOMÁSFOKOZÓK Zajkibocsátás-vizsgálati alapszabvány MSZ EN ISO 3744:1998 Működési körülmények a vizsgálat során A berendezés felállítása A hidraulikus nyomásfokozót hangvisszaverő síkon kell felállítani; a csúszótalpas hidraulikus nyomásfokozót, ha a gyártó másféle felállítási módot nem ír elő, 0,40 m magas állványra kell helyezni. Terheléses vizsgálat A vizsgálat során nem kell szerszámokat kapcsolni a hidraulikus nyomásfokozóhoz. A hidraulikus nyomásfokozót állandósult állapotba kell hozni a gyártó által meghatározott fordulatszám-tartományon belül. A gépet a névleges fordulatszámon és a névleges nyomáson kell működtetni. A névleges fordulatszám és -nyomás a vásárlónak átadott kezelési utasítás szerinti érték. Vizsgálati időtartam A vizsgálati időtartam legalább 15 másodperc legyen.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes